Boued zo forzh pegement en dastumad danevelloù puilh-mañ dezho ur blaz gwenedek kreñv.  Plijadur zo gant ar yezh ha gant ar skritur, modern ha tanav. Kaset e vezer da bourmen e lechioù, broioù, metoù, grezioù disheñvel an eil re eus ar re all : bez ez eus en David ar Gall kalz a ijin hag a blijadur o skrivañ, dont a ra aes ar frazennoù dindan e bluenn. Ur gwir skrivagner a santer ennañ.  Koulskoude, non ket bet plijet kement-se gant al levr-mañ : an danvez a ver e zanevelloù anezhañ neo ket diouzhin, m eus aon. Ar feulster zo enno zo kaoz. Soñjet m eus war un dro e romantoù Bret  Easton Ellis hag er sevenadur klewelet. Ar feulster (dichouzañvus) a gaver e romantoù Bret Easton Ellis a servij da un dra bennak, dam soñj, o tikriañ ar gevredigezh amerikan memaint, pa ne servij an telefilmoù polis nemet da ziverrañ e amzer (seul nevesoch ar film, seul zichouzañvus ar feulster e-barzh). Danevelloù David ar Gall zo kentoch stag ouzh ar sevenadur tele evidon : feulster evit netra zo enno gwezhioù zo.  Kavet m eus digempouez al lusk a-vareadoù ivez, daoust ma ouife ar skrivagner  kemer e amzer war taolennoù zo. Neo ket ral ez afe decrescendo e zanevelloù, o kregiñ mat tre hag och echuiñ re vuan, pe re drumm, pe en un doare distag eus ar penn kentañ (aze e soñjan en Lipousaj)… Meur a wezh e danevelloù zo eus ar penn kentañ on chomet och en em choulenn piv oa o kaozeal, pegoulz e oamp erru ivez : plijout a ra dezhañ cheñch dezreveller pe mare hep gouzout da zen. Un dibab lennegel eo, met anzav a ran e vezen kollet a-wezhioù…  Men dare hag-eñ ne chom ket a-ziavaez  an danevelloù-se, hep stur resis, paneve heuliañ e ijin ha diduellañ al lenner : doare Yann Gerven, un tamm, war un ton un tamm mat duoch ! Pezh a zo mat dija pa zeu brav gantañ. Met moarvat e oan engortoz ag un dra bennak all…